text: Какви аксесоари да изберем за официален повод | Блог obuvki.bg
  Какви аксесоари да изберем за официален повод
  Трябва ли да имаме специален повод, за да изглеждаме добре? Защо ни е да чакаме седмици и дори месеци, за да сложим най-хубавите си дрехи и аксесоари, с които визията ни да е просто великолепна! Можем да избираме да сме красиви и секси всеки ден, като така не само самочувствието ни ще е високо, но и ще си заслужим напълно жадните погледи, които ни изпиват с одобрението си.
  Дамите най-добре знаят колко е важно да са стилни и модерни, но не и вулгарни. Секси визията също стои в основата на замисъла да сме оригинални с ежедневната си визия или тази за поредното парти събиране с дрескод "горещо". За да бъдат емоциите парещи, а коментарите галещи нашия слух, е важно да подберем всеки елемент от тоалета си един по един и така, докато не се убедим, че всичко е съвършено.
  Разнообразието от дамски аксесоари е огромно. Те имат различно предназначение и се носят по различен начин според това какви са дрехите и случаят. Сезонът е също определящ за избора на модни допълнения и тяхното приобщаване към колекцията от ценни модни притежания. За да не се лутаме безкрайно дълго в търсене на идеалния завършек, е хубаво да се информираме кои са възможностите, с които разполагаме. А именно:
  Шалове. Този нежен и ефирен дамски аксесоар може да се носи по всяко едно време от годината и е изключително подходящо допълнение към официалния тоалет. За да направим точен избор, е необходимо да вземем под внимание вида на дрехата, нейния цвят, материя и сезон, за който е предназначена. Летните рокли например се съчетават с копринени шалчета, а зимните с такива от по-плътен плат. Отново могат да се допуснат изключения, според това какви са индивидуалните характеристики на аутфита и случая;
  Шапки. Шапки за лятото – няма спор, че този моден елемент е с непреходна популярност и една ли някога ще слезе от модните подиуми. Вариантите тук са безкрайно много, от огромни капели в стил "елитна дама" до по-спорни и ежедневни модели. Ако поводът е специален, би могло да се заложи на по-елегантните решения, които ще се придържат към основния тон на визията;
  Чанти. Те се носят винаги и по всяко време, защото са номер едно дамско допълнение за всяка жена. Ако случаят е официален, е удачно да се избере клъч модел, който изглежда супер шик и представително;
  Колани. Може и без тях, но в повечето случаи са задължителни. Както и останалите дамски аксесоари, и те могат да се открият във всевъзможни разновидности – кожени, дебели и тънки, плетени, тип "верижка", с камъни, с животински принт и др. Какъв да изберем? Всичко опира до дизайна на тоалета и обувките;
  Дамски аксесоари за коса. Тяхната задача е да направят прическата на жената още по-красива, внасяйки допълнителен блясък и грациозност. Могат да се открият под формата на фиби, шноли, ластици и диадеми. Някои украшения за коса са инкрустирани с камъни, а други имат изчистен завършек, но отново достатъчно елегантен, че да бъде крайният резултат зашеметяващ;
  Бижута. Може да е нещо съвсем малко и дискретно, но точно толкова женствено, колкото е нужно, за да се впише перфектно в дрескода на официалното събитие. Обеци или гривна, или пък бляскаво колие с камъни – една жена може да бъде принцеса по много начини.
  Дамските аксесоари са последният щрих от избора на аутфит за специален повод, които си казват "тежката дума" по елегантен и правещ впечатление начин. Най-важното е те да подхождат на тоалета и да не изместват фокуса от него, а да го изострят и да му придават още по-голяма женственост. Не трябва да се прекалява с тях, но е задължително да ги има, защото без тях визията ще е някак "постна", а естетическият ефект има риск да бъде и посредствен – истински кошмар за всяка жена!
  Как да ги съчетаваме с обувките
  Преди да похарчим пари за маркови дамски аксесоари, е добре да сме запознати и с тяхното правилно съчетаване с обувките. Освен да търсим възможно най-достъпни цени и качествени предложения, е повече от необходимо да имаме базови модни познания, които ще ни пазят от нелепи недоразумения, свързани с външния ни вид. Красиви от главата до петите – възможно е, но само ако:
  Внимаваме да не допускаме неестетически комбинации между дамските аксесоари и обувките. Женствена капела със сигурност не би подхождала на ниски обувки в по-ежедневен стил. В този случай трябва да заложим на токчета, по възможност тънки и високи, за да бъде всяка крачка секси;
  Избягваме да претрупваме нещата и заложим на семплото, но красивото. Колкото по-умерени и деликатни бъдем в избора на дамски аксесоари и комбинирането им с обувки, толкова по-класно и скъпо ще бъде нашето излъчване. Ако акцентът е върху обсипаната с камъни сая, пищните обеци в комбинация с колие с подобен "тежък" дизайн със сигурност няма да стоят особено добре;
  Стремим се да се придържаме към основния стил. Дамски бижута в стил "английската кралица" биха стояли твърде нелепо на бохо тоалет или такъв в casual стил. Поводът отново може да е официален, но дрехите, обувките и допълненията трябва да са в една и съща тоналност;
  Съчетаваме правилно цветовете. Тяхното комбиниране и познаване е цяла наука. Зоната на комфорт е дамските аксесоари да са в същите нюанси, в каквито са обувките. Винаги обаче можем да изберем и по-нестандартен подход, но само ако случаят го позволява, а и сме сигурни какво правим.
  Изглежда има доста начини да сме звездата на вечерта, дори и ако тоалетът ни не е супер скъп, а доста по-бюджетен. Ако знаем как да го носим правилно и с какви дамски аксесоари би си подхождал най-много, сензационният ефект ни е в кърпа вързан.
  Кои марки ще се откроят тази есен
  Модните марки, които представят на женската аудитория уникални дамски аксесоари, са наистина доста. Повечето от тях са легендарни, а имената им се знаят по цял свят. Тази есен отново ще се откроят със своите вдъхновяващи колекции от модни бижута, които ще преминат всякакви граници. Брандове като Armani Exchange, Calvin Klein, Eva Minge, Fossil, Guess, Jimmy Choo, Liu Jo и MOSCHINO са най-новото обещание тази есен.
  Магазинът се отличава на пазара с огромния си асортимент от дамски аксесоари, които по един или друг начин ще привлекат вниманието ни и ще ни държат на фокус. Достъпни цени, експресни доставки, перфектно обслужване и отлично качество – ако искате да се възползвате, е добре да изберете онлайн магазин Obuvki.bg!